

### Hospodárska a sociálna rada

### Slovenskej republiky

## Ján Richter

## predseda

##  Bratislava 8.12.2014

 Číslo záznamu: 56776/2014

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 8.12.2014**

Miesto konania : Úrad vlády SR

Prítomní: podľa prezenčnej listiny

Rokovanie viedli: Ján Richter, minister práce, soc. vecí a rodiny SR a predseda HSR SR

**Program:**

1. Návrh celoštátnej stratégie ochrany a podpory ľudských práv v Slovenskej republike

Predkladá: MZVEZ SR

1. Dodržiavanie ľudských práv v Slovenskej republike v kontexte odporúčaní z 2. kola univerzálneho periodického hodnotenia Rady OSN pre ľudské práva

Predkladá: MZVEZ SR

1. Návrh zákona o geodézii a kartografii a o zmene a doplnení niektorých zákonov

Predkladá: ÚGKK SR

1. Návrh zákona o katastri nehnuteľností a o zmene a doplnení niektorých zákonov

Predkladá: ÚGKK SR

1. Návrh zákona o odbornom vzdelávaní a príprave a o zmene a doplnení niektorých zákonov

 Predkladá: MŠVVŠ SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

 Predkladá: MŠVVŠ SR

1. Aktualizovaná správa o stave vzdelávania zameraného na podporu rozvoja finančnej gramotnosti

Predkladá: MŠVVŠ SR

1. Návrh Stratégie rozvoja kreatívneho priemyslu v Slovenskej republike

 Predkladá: MK SR, MH SR

1. Návrh Koncepcie štátnej bytovej politiky do roku 2020

 Predkladá: MDVRR SR

1. Návrh zákona Civilný sporový poriadok

Predkladá: MS SR

1. Návrh zákona Civilný mimosporový poriadok

Predkladá: MS SR

1. Návrh zákona Správny súdny poriadok

Predkladá: MS SR

1. Aktualizácia Národného programu podpory zdravia v Slovenskej republike

 Predkladá: MZ SR

1. Informácia o priebehu a výsledkoch 103. zasadnutia Generálnej konferencie Medzinárodnej organizácie práce, ktoré sa uskutočnilo v Ženeve od 28. mája 2014 do 12. júna 2014

 Predkladá: MPSVR SR

Rokovanie otvoril a viedol predseda rady pán Richter, ktorý privítal členov rady a informoval o doplnení programu o body:

1. Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

 Predkladá: MZ SR

1. Návrh Národnej stratégie zamestnanosti Slovenskej republiky do roku 2020

Predkladá: MPSVR SR

1. Rôzne - Návrh termínov HSR SR na rok 2015

S týmito návrhmi na doplnenie programu súhlasili všetci sociálni partneri.

Pán Karlubík za AZZZ SR požiadal o stiahnutie bodov číslo 3 a 4.

Pán Jusko za RÚZ podporil stanovisko AZZZ SR.

Pán Muška za ZMOS podporil stanovisko AZZZ SR s konštatovaním, že materiály môže stiahnuť len sám predkladateľ. Zdôraznil potrebu diskusie s odbornou verejnosťou.

Predsedníčka ÚGKK SR ako predkladateľka materiálov 3 a 4 pani Frindrichová nesúhlasila so stiahnutím materiálov. V zmysle čl. 4 ods. 3 rokovacieho poriadku z programu plenárneho zasadnutia môže byť materiál stiahnutý len so súhlasom predkladateľa.

**K bodu 1**

Návrh celoštátnej stratégie ochrany a podpory ľudských práv v Slovenskej republike

Predmetný materiál uviedol podpredseda vlády a minister zahraničných vecí a európskych záležitostí SR pán Lajčák.

Stanovisko za KOZ SR predniesla pani Mayerová, ktorá odporučila zobrať stratégiu na vedomie bez pripomienok.

Stanovisko za AZZZ SR predniesol pán Karlubík, ktorý pozitívne hodnotil materiál a odporučil ho zobrať na vedomie a postúpiť na ďalšie konanie.

Stanovisko za RÚZ predniesol pán Jusko, ktorý uviedol, že RÚZ ani jej členské organizácie k materiálu v MPK nepredložili pripomienky, RÚZ berie predložený materiál na vedomie bez pripomienok.

Stanovisko za ZMOS predniesol pán Muška, ktorý navrhol, aby predkladateľ spracoval ucelený dokument obsahujúci prílohy v logickej a prehľadnej štruktúre so zjednoteným formátom a následne ho distribuoval členom Hospodárskej a sociálnej rady Slovenskej republiky. Túto pripomienku považuje ZMOS za obyčajnú.

ZMOS odporučilo návrh na ďalšie konanie.

Predkladateľ uviedol, že prílohy majú len informatívnu podobu a nebudú schvaľované vládou.

Po vysvetlení ZMOS svoju pripomienku stiahlo.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 2**

Dodržiavanie ľudských práv v Slovenskej republike v kontexte odporúčaní z 2. kola univerzálneho periodického hodnotenia Rady OSN pre ľudské práva

Predmetný materiál uviedol podpredseda vlády a minister zahraničných vecí a európskych záležitostí SR pán Lajčák.

Stanovisko za KOZ SR predniesla pani Mayerová, ktorá odporučila zobrať materiál na vedomie bez pripomienok.

Stanovisko za AZZZ SR predniesol pán Karlubík, ktorý odporučil zobrať predložený materiál na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý uviedol, že RÚZ plne podporuje pozíciu, ktorú zaujala vláda SR k jednotlivým odporúčaniam. RÚZ berie materiál na vedomie bez pripomienok.

Stanovisko za ZMOS predniesol pán Muška, ktorý neuplatnil k predloženému materiálu žiadne pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 10, 11, 12**

Návrh zákona Civilný sporový poriadok

Návrh zákona Civilný mimosporový poriadok

Návrh zákona Správny súdny poriadok

Predmetné návrhy zákonov uviedol minister spravodlivosti SR pán Borec.

Stanovisko za KOZ SR predniesol pán Manga, ktorý uviedol, že KOZ SR odporúča návrhy zákonov na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že pripomienky AZZZ SR boli objasnené a ich stanovisko sa zmenilo na súhlas bez pripomienok.

Stanovisko za RÚZ predniesol pán Jusko, ktorý odporučil zobrať predložené materiály na vedomie bez pripomienok.

Stanovisko za ZMOS predniesol pán Muška, ktorý neuplatnil k predloženému návrhu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženými materiálmi bez pripomienok,**
2. **odporúča ich na ďalšie legislatívne konanie.**

**K bodu 3 a 4**

Návrh zákona o geodézii a kartografii a o zmene a doplnení niektorých zákonov

Návrh zákona o katastri nehnuteľností a o zmene a doplnení niektorých zákonov

Predmetné návrhy zákonov uviedla predsedníčka Úradu geodézie, kartografie a katastra SR pani Frindrichová.

Stanovisko za KOZ SR predniesla pani Brodzianska, ktorá uviedla, že KOZ SR nemala ani v MPK žiadne pripomienky o odporučila návrhy zákonov na ďalšie legislatívne konanie.

Stanovisko za AZZZ SR predniesol pán Karlubík, ktorý zásadne nesúhlasil s predloženými materiálmi a dal slovo odborníkom, ktorí podrobne vysvetlili pripomienky, ktoré sú uvedené v písomných stanoviskách. Počet nevyriešených zásadných pripomienok, ktoré neboli odstránené po rozporových konaniach po MPK a s ktorými idú oba zákony ďalej je spolu 54.

Stanovisko za RÚZ predniesol pán Jusko, ktorý uviedol, že RÚZ považuje za vhodné, aby aj s prihliadnutím na budúcu aplikáciu zákona bola dosiahnutá aspoň čiastočná dohoda na ich realizácií s odbornou a stavovskou obcou pred schvaľovaním zákona vládou SR. RÚZ materiál berie na vedomie bez pripomienok.

Stanovisko za ZMOS predniesol pán Muška, ktorý neuplatnil žiadne pripomienky.

Predkladateľ uviedol, že nemohol akceptovať časť pripomienok AZZZ SR, nakoľko sa týkali  vecnej pôsobnosti  iných ústredných orgánov štátnej správy, s ktorými boli jednotlivé ustanovenia návrhov zákonov dohodnuté.

Rozdielne názory sa nepodarilo odstrániť. Po dlhšej diskusii rada odporučila pokračovať v komunikácii medzi predkladateľom materiálu a zástupcami AZZZ SR na pôde Ministerstva pôdohospodárstva a rozvoja vidieka SR a pokúsila sa o hľadanie konsenzu.

**Záver:**

**Rada**

1. **nedospela k dohode s dôvodu nesúhlasu AZZZ SR,**
2. **RÚZ, KOZ SR a ZMOS súhlasili bez pripomienok.**

**K bodu 5**

Návrh zákona o odbornom vzdelávaní a príprave a o zmene a doplnení niektorých zákonov

Ústnu informáciu o návrhu zákona uviedol minister školstva, vedy, výskumu a športu SR pán Draxler.

Stanovisko za KOZ SR predniesol pán Ondek, ktorý podporil návrh predkladateľa aby bol zákon po ukončení rozporových konaní a doriešení pripomienok predmetom rokovania HSR SR.

Stanovisko za AZZZ SR predniesol pán Machunka, ktorý tiež podporil návrh predkladateľa s tým, že by bolo vhodné, aby bol zákon účinný od 1.9.2015, tak ako bolo navrhnuté, lebo ide o kľúčový atribút podnikateľského prostredia.

Stanovisko za RÚZ predniesol pán Jusko, ktorý navrhol, aby boli doriešené kľúčové problémy pred predložením materiálu na HSR SR.

Stanovisko za ZMOS predniesol pán Muška, ktorý podporil postup navrhovaný pánom ministrom, po ukončení rozporových konaní a doriešení pripomienok predložiť návrh zákona na rokovanie HSR SR.

**Záver:**

**Rada**

1. **berie ústnu informáciu na vedomie.**

**K bodu 6**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Predmetný materiál uviedol minister školstva, vedy, výskumu a športu SR pán Draxler.

Stanovisko za KOZ SR predniesol pán Ondek, ktorý uviedol, že KOZ SR nemala ani v MPK žiadne pripomienky o odporučil návrh nariadenia vlády SR na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil zobrať predložený materiál na vedomie a postúpiť ho na ďalšie legislatívne konanie.

Stanovisko za RÚZ predniesol pán Hošták, ktorý uviedol, že RÚZ berie predložený materiál na vedomie bez pripomienok.

Stanovisko za ZMOS predniesol pán Muška, ktorý neuplatnil k predloženému návrhu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 7**

Aktualizovaná správa o stave vzdelávania zameraného na podporu rozvoja finančnej gramotnosti

Predmetný materiál uviedol minister školstva, vedy, výskumu a športu SR pán Draxler.

Stanovisko za KOZ SR predniesol pán Ondek, ktorý odporučil zobrať správu na vedomie bez pripomienok.

Stanovisko za AZZZ SR predniesol pán Nevický, ktorý odporučil zobrať predložený materiál na vedomie a postúpiť ho na ďalšie konanie.

Stanovisko za RÚZ predniesol pán Hošták, ktorý odporučil zobrať predložený materiál na vedomie a postúpiť ho na ďalšie konanie.

Stanovisko za ZMOS predniesol pán Muška, ktorý neuplatnil k predloženej správe žiadne pripomienky a odporučil ju zobrať na vedomie.

**Záver:**

**Rada**

1. **súhlasí s predloženou správou bez pripomienok,**
2. **odporúča ju na ďalšie konanie.**

**K bodu 8**

Návrh Stratégie rozvoja kreatívneho priemyslu v Slovenskej republike

Predmetný materiál uviedol minister hospodárstva SR pán Pavlis.

Stanovisko za KOZ SR predniesol pán Zaparanik, ktorý odporučil zobrať stratégiu na vedomie bez pripomienok a postúpiť ju na ďalšie konanie.

Stanovisko za AZZZ SR predniesol pán Nevický, ktorý odporučil zobrať predložený materiál na vedomie.

Stanovisko za RÚZ predniesol pán Jusko, ktorý odporučil zobrať predložený materiál na vedomie a postúpiť ho na ďalšie konanie.

Stanovisko za ZMOS predniesol pán Muška, ktorý neuplatnil k predloženej stratégii žiadne pripomienky a odporučil ju na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 9**

Návrh Koncepcie štátnej bytovej politiky do roku 2020

Predmetný materiál uviedol štátny tajomník Ministerstva dopravy, výstavby a regionálneho rozvoja SR pán Palko.

Stanovisko za KOZ SR predniesla pani Brodzianska, ktorá uviedla, že KOZ SR nemala ani v MPK žiadne pripomienky o odporučila návrh koncepcie na ďalšie konanie.

Stanovisko za AZZZ SR predniesol pán Karlubík , ktorý odporučil zobrať predložený materiál na vedomie bez pripomienok.

Stanovisko za RÚZ predniesol pán Jusko, ktorý odporučil zobrať predložený materiál na vedomie bez pripomienok.

Stanovisko za ZMOS predniesol pán Muška, ktorý neuplatnil k predloženej koncepcii žiadne pripomienky a odporučil ju na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 13**

Aktualizácia Národného programu podpory zdravia v Slovenskej republike

Predmetný materiál uviedol štátny tajomník Ministerstva zdravotníctva SR pán Mikloši.

Stanovisko za KOZ SR predniesol pán Szalay, ktorý odporučil materiál na ďalšie konanie bez pripomienok.

Stanovisko za AZZZ SR predniesol pán Machunka, ktorý odporučil zobrať materiál na vedomie po akceptácii pripomienok z písomného stanoviska.

Predkladateľ akceptoval všetky pripomienky AZZZ SR.

Stanovisko za RÚZ predniesol pán Jusko, ktorý odporučil zobrať predložený materiál na vedomie bez pripomienok.

Stanovisko za ZMOS predniesol pán Muška, ktorý neuplatnil k predloženému materiálu žiadne pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 14**

Informácia o priebehu a výsledkoch 103. zasadnutia Generálnej konferencie Medzinárodnej organizácie práce, ktoré sa uskutočnilo v Ženeve od 28. mája 2014 do 12. júna 2014

Informáciu uviedol minister práce, sociálnych vecí a rodiny SR pán Richter.

Stanovisko za KOZ SR predniesol pán Manga, ktorý odporučil zobrať informáciu na vedomie bez pripomienok a postúpiť ju na ďalšie konanie.

Stanovisko za AZZZ SR predniesol pán Karlubík, ktorý odporučil zobrať predložený materiál na vedomie.

Stanovisko za RÚZ predniesol pán Jusko, ktorý odporučil zobrať predložený materiál na vedomie bez pripomienok.

 Stanovisko za ZMOS predniesol pán Muška, ktorý neuplatnil k predloženej informácii žiadne pripomienky a odporučil ju zobrať na vedomie.

**Záver:**

**Rada**

1. **berie informáciu na vedomie,**
2. **odporúča ju na ďalšie konanie.**

**K bodu 15**

Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol štátny tajomník Ministerstva zdravotníctva SR pán Mikloši.

Stanovisko za KOZ SR predniesol pán Szalay, ktorý odporučil zobrať návrh zákona na ďalšie legislatívne konanie po akceptovaní zásadnej pripomienky:

V súvislosti s účasťou zamestnanca na štrajku KOZ SR žiadala doplnenie §11 ods. 3 zákona č. 580/2004 Z. z. o zdravotnom poistení nasledovne :

§11 (3) Zamestnancom je na účely tohto zákona fyzická osoba, ktorá vykonáva zárobkovú činnosť uvedenú v § 10b ods. 1 písm. a) a ods. 2 a 3 a má nárok na príjem zo závislej činnosti podľa osobitného predpisu 18) okrem príjmov z dohôd vykonávaných mimo pracovného pomeru. 19)Fyzická osoba sa na účely tohto zákona nepovažuje za zamestnanca v dňoch, v ktorých nepoberá príjem zo zárobkovej činnosti podľa § 10b ods. 1 písm. a) „okrem voľna poskytnutého v súlade s ustanovením § 141 Zákonníka práce“ alebo v ktorých nie je fyzickou osobou podľa odseku 7 písm. m) a s).

Stanovisko za AZZZ SR predniesol pán Machunka, ktorý odporučil materiál na ďalšie legislatívne konanie, za predpokladu, že nebude akceptovaná pripomienka KOZ SR.

Stanovisko za RÚZ predniesol pán Jusko, ktorý odporučil zobrať predložený materiál na vedomie a pripojil sa k stanovisku AZZZ SR.

Stanovisko za ZMOS predniesol pán Muška, ktorý neuplatnil k predloženému návrhu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým materiálom s pripomienkou KOZ SR,**
2. **AZZZ SR, RÚZ a ZMOS súhlasia bez pripomienok,**
3. **odporúča ho na ďalšie legislatívne konanie.**

**K bodu 16**

Návrh Národnej stratégie zamestnanosti Slovenskej republiky do roku 2020

Návrh stratégie uviedol minister práce, sociálnych vecí a rodiny SR pán Richter.

Stanovisko za KOZ SR predniesol pán Manga, ktorý odporučil materiál na ďalšie konanie a uviedol, že nadrezortný orgán, ktorý sa má vytvoriť, by mal mať aj náležité kompetencie. KOZ SR ide o to, aby sa vytvárali dôstojné podmienky pre dôstojný život a podľa KOZ SR predložená Stratégia takúto ambíciu má.

Stanovisko za AZZZ SR predniesol pán Machunka, ktorý odporučil zobrať predložený materiál na vedomie s tým, že požiadal aby bolo vypracované vyhodnotenie plnenia, prípadne aktualizácia materiálu Opatrenia na podporu hospodárskeho rastu, kde jednou z častí boli aj opatrenia na podporu zamestnanosti. Pre AZZZ SR je kľúčové, aby sa zamestnanosť zvyšovala na základe jasných trhových princípov a nielen na základe opatrení aktívnej politiky zamestnanosti.

Návrh AZZZ SR, vyhodnotiť Opatrenia na podporu hospodárskeho rastu podporili všetci sociálni partneri vrátane ministra hospodárstva pána Pavlisa.

Stanovisko za RÚZ predniesol pán Jusko, ktorý uviedol pripomienky RÚZ k predkladanému materiálu:

1. Zásadná pripomienka – nový bod 4.1 Podpora konkurencieschopnosti slovenskej ekonomiky

RÚZ navrhla pripraviť a realizovať stratégiu hospodársku politiku štátu, vrátane všetkých krokov v oblasti zamestnanosti, založenú na konkurencieschopnej dynamickej a inovatívnej otvorenej ekonomike, najmä prostredníctvom podpory súkromných investícii a podnikateľského prostredia formou znižovania nákladov na podnikanie a odbúraním regulačných záťaží sťažujúcich podnikanie. RÚZ považuje za dôležité vytvoriť predpoklady pre obnovenie prílevu zahraničných investícií do slovenskej ekonomiky.

RÚZ považuje za potrebné zastaviť rast daňovo-odvodového zaťaženia a vytvoriť predpoklady pre jeho postupné znižovanie.

Nastaviť mieru rastu minimálnej mzdy tak, aby reflektoval všeobecné trendy v oblasti minimálnej mzdy v regióne a neohrozoval konkurencieschopnosť slovenskej ekonomiky najmä v odvetviach náročných na prácu.

1. Zásadná pripomienka k bodu 4.4 Flexibilita pracovných vzťahov, pracovné podmienky, ochrana práce a kultúra práce (strany 44 až 45)

RÚZ navrhla v uvedenej časti doplniť:

Realizáciu porovnávacej analýzy, predmetom ktorej bude analýza právnych poriadkov regionálnych konkurentov SR a analýza právnych poriadok ďalších štátov, ktoré sú v medzinárodných porovnaniach dobre hodnotené v kategóriách flexibilita pracovných trhov.

Podporovať všetky flexibilné formy zamestnania ( práca na čiastočný úväzok, práca doma, agentúrne zamestnávanie, práca na dobu určitú, práca na dohodu), ako súčasť meniaceho sa globálneho konceptu zamestnávania.

Pán Jusko za RÚZ uviedol, že stratégia je síce napísaná kultivovane, ale zameriava sa na nástroje, ktoré má v rukách ministerstvo práce. Podľa názoru RÚZ zamestnanosť na Slovensku závisí viac od parametrov, ktoré nemá v rukách ministerstvo práce (ceny energií, daňové a odvodové zaťaženie, výška minimálnej mzdy).

RÚZ vyjadrila nesúhlasné stanovisko k predloženej stratégii.

Stanovisko za ZMOS predniesol pán Muška, ktorý neuplatnil k predloženému návrhu žiadne pripomienky a odporučil ho na ďalšie konanie.

Predkladateľ minister PSVR SR pán Richter, uviedol, že stratégia je vízia a strategický dokument. Z neho budú vychádzať ďalšie akčné plány. Nadrezortný koordinačný orgán schválený vládou ich bude prijímať. Pripravuje sa napríklad motivačný program pre ženy matky (detské kútiky na pracovisku,...).

Pán Masár za AZZZ SR požiadal o  informáciu o NP NSP III. Minister PSVR SR pán Richter uviedol, že schváleniu NSP III predchádzala revízia NSP I a NSP II, aby nevznikali neoprávnené náklady. Bolo potrebné doriešiť, aby výsledky spoločnosti Trexima boli majetkom ministerstva. V súčasnosti je ukončené verejné obstarávanie NSP III a v 52. týždni bude podpísaná zmluva.

Po dlhšej diskusii boli prijaté nasledovné závery

**Rada**

1. **nedospela k dohode z dôvodu nesúhlasu RÚZ,**
2. **AZZZ SR, ZMOS a KOZ SR s materiálom súhlasili.**

**K bodu 17**

Rôzne - Návrh termínov HSR SR na rok 2015

Predsedníctvo HSR SR Plenárne zasadnutie HSR SR

11,00 h (piatok) MPSVR SR 9,00 h (pondelok) ÚV SR

 **06.02. 2015 16.02. 2015**

 **02.04. 2015 (štvrtok) 13.04. 2015**

 **15.05. 2015 25.05. 2015**

 **19.06. 2015 29.06. 2015**

 **07.08. 2015 17.08. 2015**

 **11.09. 2015 21.09. 2015**

 **23.10. 2015 02.11. 2015**

 **27.11. 2015 07.12. 2015**

S návrhom termínov súhlasili všetci sociálni partneri.

Predseda rady poďakoval prítomným za účasť a uviedol, že  najbližšie rokovanie HSR SR sa uskutoční dňa 16.2.2015, v prípade potreby bude HSR SR zasadať aj mimoriadne. Poprial členom rady príjemné sviatky.

Zapísala: Andrea Strečková

za vládu

**Ján R I C H T E R**

predseda rady ...............................

za odbory

**Slavomír M A N G A** ................................

podpredseda rady

za zamestnávateľov

**Roman K A R L U B Í K** ................................

podpredseda rady